Efeju sētložņa

Efeju sētložņa (Glechoma hederacea) ir daudzgadīgs lūpziežu dzimtas augs. Tā veido ložņājošu stublāju 20 — 50 cm augstumā ar pretējām, ieapaļām lapām strupi rantainām malām. Efeju sētložņas ziedi ir violeti zili, tiem ir plata, divās daļās šķelta apakšlūpa ar tumšāku punktu un svītru zīmējumu. Zied no maija līdz jūlija vidum.

Efeju sētložņa Latvijā sastopama bieži visā teritorijā kā savvaļā, tā dārzos kā nezāle. Reizēm audzē arī apzināti apstādījumos vai kā zemsedzes augu, it sevišķi selekcionētas šķirnes, piemēram, Variegata ar zaļi baltām lapām.

 Atsauces 

 Ārējās saites 

Kategorija:Lūpziežu dzimta
Kategorija:Ēdamie augi
Kategorija:Eiropas flora
Kategorija:Āzijas flora
Kategorija:Sētložņas
Kategorija:Latvijas flora